als_Latn dik_Latn sag_Latn
Breedlove: FSK e përgatitur mirë në aspektin ushtarak
Philipp Breedlove lavdëron FSK’në, por thotë se lidhja e marrëdhënieve me NATO është vendim politik, e jo ushtarak.
Politiko
E Enjte, 19 Shkurt 2015 | 20:02
0 Komente.
Forcat e KFOR-it në Kosovë vazhdojnë të luajnë një rol të madh në ruajtjen e paqes dhe sigurisë për gjithë qytetarët e vendit.
Kështu ka thënë Komandanti Suprem i Forcave Aleate për Europë, Gjenerali Philipp Breedlove, i cili sot ka vizituar forcat paqeruajtëse në Kosovë.
Breedlove foli edhe për kërcënimin që shtetet i ekspozohen terrorizmit, duke thënë se të gjitha kombet në Europë i ekspozohen kërcënimit të terrorizmit.
Por, tha se KFOR’i do të vazhdojë të jetë në Kosovë për të siguruar paqen dhe sigurinë për të gjithë qytetarët në Kosovë.
“Të gjitha kombet në Evropë janë të ekspozuara ndaj kërcënimit terrorist. Ju keni parë çka ndodhi në Belgjikë, në Paris, në Kopenahgë, problemet janë të gjeruara në organizatën ISIS duke krijuar probleme”.
“Disa njerëz kanë shkuar atje dhe disa janë kthyer në shtëpi, tani janë kthyer edhe në Kosovë dhe ndoshta ata mund të paraqesin probleme. Dhe përgjigjja është që të gjitha kombet janë të ekspozuara ndaj terrorizmit dhe ne e quajmë lëvizje e ushtarëve të huaj dhe ne duhet të bashkëpunojmë që ta adresojmë këtë problem”.
Breedlove foli edhe për Forcën e Sigurisë së Kosovës, ku lavdëroi punën e saj, duke thënë se ka bërë një përparim të madh në aspektin ushtarak, por lidhja e marrëdhënieve me NATO është vendim politik, e jo ushtarak.
“Vendimi për të vazhduar në marrëdhënie të mëtutjeshme kontraktuale me NATO’n, është një vendim politik e jo ushtarak. Pra, qjo që do të komentoja është se zhvillimi i FSK’së, sipas kushteve të tanishme, tregojnë se në aspektin ushtarak janë zhvilluar shumë mirë. Ju e shihi se si kanë ndihmuar në punën e vërshimeve. Sa u përket kushteve ushtarake dhe përmirësimit të FSK’së dhe zhvillimin e ndërveprimit me ne, unë mund të them se në aspektin ushtarak kanë bërë përparim të madh”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn